ජපාන විදේශ කටයුතු පිළිබඳ රාජ්‍ය අමාත්‍ය කසුයුකි නකානේ තුන් දින නිළ සංචාරයක් සඳහා අද දිවයිනට පැමිණෙනවා.ජපාන තානාපති කාර්යාලය සඳහන් කළේ සමුද්‍රීය පරිසර දූෂණය වැළැක්වීම සඳහා අවශ්‍ය උපාංගවලින් සමන්විත ජපානයේ නිෂ්පාදිත නවීන වේග මුර යාත්‍රා දෙකක් මෙම සංචාරයේදී ශ්‍රී ලංකා වෙරළ ආරක්ෂක බලකායට ප්‍රදානය කිරීමට නියමිත බවයි.එය හෙට දිනයේ ආරක්ෂක අමාත්‍යවරයා වෙත කොළඹ වරායේ නැගෙනහිර බහාලූම් පර්යන්තයේදී භාරදීමට නියමිත බව ද ජපාන තානාපති කාර්යාලය සඳහන් කළා.